Συγκριτική προσέγγιση των θεσμών και των πρακτικών πιστοποίησης και διασφάλισης της απασχολησιμότητας για τους εκπαιδευτές και τις εκπαιδεύτριες επαγγελματικής κατάρτισης στην Ελλάδα και στη Βουλγαρία:
Creators: name: Κατσικοπούλου, Ιωάννα Ιάσων Βασιλείου
Publisher: name: Aristotle University of Thessaloniki
Year: 2011
Subjects: Ευρωπαϊκή εκπαιδευτική πολιτική
Εκπαιδευτές και εκπαιδεύτριες επαγγελματικής κατάρτισης
Ελλάδα και Βουλγαρία
European education policy
Adult vocational trainers (men and women)
Greece and Bulgaria

description: Σκοπός της παρούσας εργασίας είναι η προσέγγιση των βασικών αρχών που διέπουν το υφιστάμενο σύστημα αναγνώρισης των γνώσεων, των δεξιοτήτων και των ικανοτήτων των εκπαιδευτών και των εκπαιδευτριών επαγγελματικής κατάρτισης ενηλίκων στην Ελλάδα και στη Βουλγαρία, καθώς και της εφαρμογής του συστήματος αυτού στην πράξη. Επιπλέον βασικός σκοπός είναι η διερεύνηση του τρόπου με τον οποίο το θεσμικό πλαίσιο στην Ελλάδα και στη Βουλγαρία ανταποκρίνεται στην ευρωπαϊκή τάση για συσχετισμό εθνικών (περιφερειακών και τοπικών) πλαισίων και συστημάτων προσόντων τόσο μεταξύ τους όσο και με το ευρωπαϊκό, με στόχο τη σύγκλιση προς ένα κοινό σύστημα πιστοποίησης. Αντικείμενο μελέτης αποτελούν σχετικά θεσμικά κείμενα και οι πρακτικές στην Ελλάδα και στη Βουλγαρία, μέσα από τη συγκριτική ανάλυση των οποίων προέκυψαν τα ακόλουθα ερωτήματα, στα οποία επιχειρείται να δοθεί απάντηση: Πώς ορίζονται τα προσόντα των εκπαιδευτών και των εκπαιδευτριών; Πώς εφαρμόζονται τα συστήματα πιστοποίησης των προσόντων των εκπαιδευτών και των εκπαιδευτριών; Ποιοι φορείς αναπτύσσουν και εφαρμόζουν σύστημα πιστοποίησης προσόντων των εκπαιδευτών και των εκπαιδευτριών; Σε ποιες δομές μπορούν να απασχολούνται οι εκπαιδευτές και οι εκπαιδεύτριες; Πώς διαμορφώνεται το εργασιακό περιβάλλον; Η παρούσα εργασία διαρθρώνεται σε τρία μέρη: Στο πρώτο μέρος παρουσιάζεται το θεωρητικό πλαίσιο της μελέτης. Συγκεκριμένα, σκιαγραφείται ο ρόλος και η δράση της Ευρωπαϊκής Ένωσης στον τομέα της επαγγελματικής εκπαίδευσης και κατάρτισης κατά την περίοδο 1992-2010 και παρουσιάζεται η ευρωπαϊκή συζήτηση για το επαγγελματικό περίγραμμα των εκπαιδευτών και των εκπαιδευτριών επαγγελματικής κατάρτισης ενηλίκων. Επιπλέον, προσεγγίζονται ζητήματα πιστοποίησης των αποτελεσμάτων της μη τυπικής εκπαίδευσης και της άτυπης μάθησης των εκπαιδευτών και των εκπαιδευτριών και γίνεται μία σύντομη αναφορά στο ευρωπαϊκό πλαίσιο επαγγελματικών προσόντων για τη διά βίου μάθηση. Το πρώτο μέρος ολοκληρώνεται με μία σύντομη περιγραφή της πολιτικής και της κοινωνικής κατάστασης στην Ελλάδα και στη Βουλγαρία καθώς και των εκπαιδευτικών συστημάτων των υπό μελέτη χωρών προκειμένου να αναδειχθεί η διάσταση της διά βίου μάθησης. Στο δεύτερο μέρος παρουσιάζονται η μεθοδολογία της εργασίας και οι μονάδες σύγκρισης (comparative units) που προέκυψαν από την οριοθέτηση του ζητήματος της πιστοποίησης και της διασφάλισης της απασχολησιμότητας των εκπαιδευτών και των εκπαιδευτριών. Οι μονάδες σύγκρισης αφορούν στη νομοθεσία για την επαγγελματική εκπαίδευση και κατάρτιση, τις δομές επαγγελματικής κατάρτισης και το επαγγελματικό περίγραμμα των εκπαιδευτών και των εκπαιδευτριών. Επισημαίνεται ότι η σύγκριση αφορά τόσο στις ομοιότητες όσο και στις διαφορές που εντοπίζονται στην Ελλάδα και στη Βουλγαρία. Στο τρίτο μέρος παρουσιάζεται η συγκριτική διάσταση των ευρημάτων της εργασίας και επιχειρείται να δοθεί μία ερμηνεία. Το ερμηνευτικό πλαίσιο δομείται πάνω σε οκτώ άξονες σύγκρισης που καλύπτουν τη θεσμική βάση για την πιστοποίηση των εκπαιδευτών και των εκπαιδευτριών, τους φορείς κατάρτισης και απασχόλησης και τη σύγκλιση προς ευρωπαϊκούς στρατηγικούς στόχους. Εκτιμάται ότι η εργασία αυτή θα μπορέσει να συμβάλει στην προσπάθεια που καταβάλλεται για ανάπτυξη επαρκούς ελληνικής βιβλιογραφίας για ζητήματα εκπαιδευτικής και κοινωνικής πολιτικής αναφορικά με τη διά βίου μάθηση γενικότερα και την επαγγελματική εκπαίδευση και κατάρτιση ειδικότερα.
description: The present study aims to approach the main principles which underline the current system for the recognition of knowledge, skills and competences of adult vocational trainers (men and women) in Greece and Bulgaria, as well as the implementation of the given system in practice. Furthermore, it aims to explore whether the institutional framework in Greece and Bulgaria can relate to the European tendency towards linking national (regional and local) qualifications frameworks and systems together, around the European framework, with the aim to converge on a common accreditation system. The object of study comprises relevant institutional texts and practices developed in Greece and Bulgaria, the comparative analysis of which has led to the following questions as attempted to be addressed: How are the qualifications of adult vocational trainers defined? How are the systems for the accreditation of the qualifications of vocational trainers implemented? Which bodies develop and implement systems for the accreditation of the qualifications of vocational trainers? Which structures offer employment to vocational trainers? How is the work environment developed? The structure of the present study involves three parts: The first part covers the theoretical framework of the study. In particular, what are being presented herein are the role and action of the European Union in the field of vocational education and training over the period of 1992-2010, and the European discussion of the professional profile of adult vocational trainers. Moreover, issues of the accreditation of the outcomes of non-formal education and informal learning of vocational trainers are being approached and a brief reference to the European professional qualifications framework for lifelong learning is being made. The first part concludes with a brief presentation of the political and social situation in Greece and Bulgaria, as well as of the education systems of both countries concerned with the aim to underline the dimension of lifelong learning. The second part includes the methodology of the study and the comparative units which have derived from defining the issue of the accreditation and employability assurance of vocational trainers. The comparative units refer to the legislation on vocational education and training, the vocational training structures and the professional profile of vocational trainers. It is clarified that the comparison regards both similarities and differences observed in Greece and Bulgaria. The third part includes the comparative dimension of the findings in the study as attempted to be interpreted. The explanatory framework developed is based on eight comparative axes which comprise the institutional basis for the accreditation of adult vocational trainers, the providers of training and employment, and the convergence towards European strategic goals. It is believed that the present study could contribute to the effort made to develop adequate Greek bibliography on issues of education and social policies regarding lifelong learning in general and vocational education and training in particular.